سوهاج (نطق صعيدى: [suːhaːdʒ] نطق مصرى: /soˈhæːg/) مدينه و عاصمة محافظة سوهاج على بعد 100 كيلو من اسيوط. بتنقسم المدينه لحى شرق و حى غرب: حى شرق بيضم شارع 15 و شارع الجمهوريه و الزهراء و ميدان الثقافه و سينما الاوبيرا و هيا من ارقى شوارع سوهاج و حى غرب سوهاج و بيضم ميدان سيدى العارف ميدان الشهيد و الفرشوطى و الحويتى حى شرق:- بيضم مبنى المحافظه و الاداره بمدينة نصر و بيضم عرب الاطوله و العزبه و عرب محروس و جزيرة محروس و الستاد الرياضى بالاضافه لقرى و مركز سوهاج. بتتميز محافظه سوهاج بالمناخ الصحراوى الجاف و بترتفع درجة الحراره فى الصيف بالنهار و بتعتدل قى الشتا فى الليل. النشاط الزراعى اساس الهيكل الاقتصادى للمحافظه و المساحه المزروعه 295,600 فدان و المساحه القابله للاستصلاح 22,058 فدان و بتشتهر بمحاصيل القمح و البصل و الفول و القطن و القصب و الدره الشاميه و الرفيعه. فيها عدد من الصناعات الغذائيه و صناعة الغزل و النسيج و الحرف زى صناعة الاثاث و النسيج اليدوى و السجاد. فيها 4 مناطق صناعيه هيا: المنطقه الصناعيه بحى الكوثر 600 فدان. المنطقه الصناعيه غرب طهطا 911 فدان. المنطقه الصناعيه بالاحايوه شرق 250 فدان.